Japoniaren banaketa administratiboa

Japoniaren banaketa administratiboa 47 prefektura edo departamenduz osatua dago, lau motakoak:

 Metropoli prefektura 1 (都, to, "hiriburu"): Tokioko prefektura (東京都)
 Uharte prefektura erraldoi 1 (道, dō, "bide", uhartea berandu populatu baitzen): Hokkaidō (北海道).
 2 hiri prefektura (府, fu): Ōsaka (大阪府) eta Kyōto (京都府).
 43 landa prefektura (県, ken): beste guztiak.

Denak batera izendatzeko todōfuken (都道府県) hitz elkartu laukoitza erabiltzen da.

Uhartediak 20.000 uhartetik gora dituenez, hauek prefektura bati lotzen dira, nahiz eta bien arteko distantzia oso handiak izan (600km arte).

Bestela, ofizialak izan ez arren tradizio handia du eskualdeetan egindako banaketak, 8 erregio daudelarik.

Historia 
Banaketa hau Meiji garaian ezarri zen 1871n, sistema feudala ezezteko asmoz. Berez, antzinako probintzien siatema ordeztu zute.

Historian zehar hainbat aldaketa izan dira, azkena 2003an Junichiro Koizumi lehen ministroak agindutakoa.

Eskualdeak 

 Hokkaido: Hokkaido (pref.)
 Tōhoku: Akita, Aomori, Fukushima, Iwate, Miyagi eta Yamagatako prefekturak.
 Kantō: Chiba, Gunma, Ibaraki, Kanagawa, Saitama, Tochigi eta Tokioko prefekturak.
 Chūbu: Aichi, Fukui, Gifu, Ishikawa, Nagano, Niigata, Shizuoka, Toyama eta Yamanashiko prefekturak.
 Kansai: Hyōgo, Kioto, Mie, Nara, Osaka, Shiga eta Wakayamako prefekturak.
 Chūgoku: Hiroshima, Okayama, Shimane, Tottori eta Yamaguchiko prefekturak.
 Shikoku: Ehime, Kagawa, Kōchi eta Tokushimako prefekturak.
 Kyushu: Fukuoka, Kagoshima, Kumamoto, Miyazaki, Nagasaki, Ōita eta Sagako prefekturak eta Ryukyu uharteak (Okinawa).

Uharteak, eskualdeak, prefekturak eta hiriburuak 

Oharrak: 1 2000. Urtean  2 km²  3 Kilometro karratuko

Udalerrien batzea 

Japoniako udalerrien batzea eta desagerpena (japonieraz: 市町村合併), Japonian 1999an hasitako udalerrien batze prozesua izendatzeko erabilitako izena da. Udalerrien batzea bi udalerri edo hainbat udalerriren arteko akordioren ondorioz gerta daiteke. Historian zehar hiru aldiz eman dira bat-egite hauek, 1889an, 1950eko hamarkadan eta Japoniako gobernuak gastuak murriztu eta estatuaren egitura hobeto antolatzeko 1999an.

Erreferentziak

Ikus, gainera 
 Japoniako geografia